**TEHNIČKE SPECIFIKACIJE**

**Naručitelj:** Strukovna škola Vice Vlatkovića

**Predmet nabave:** Nabava izvođača za edukaciju e-učenja

**Evidencijski broj nabave: BN-25.a.3227./15**

Predmet nabave podrazumijeva sljedeće:

1. Provedbu edukacije iz područja e-učenja u ukupnom trajanju od 9 dana
2. Pružanje usluge mentroriranja nastavnicima prilikom izrade i stavljanja e-materijala na platformu za učenje u ukupnom trajanju od 18 dana.

***1. Edukacija iz e-učenja***

E-učenje podrazumijeva svaki materijal napravljen da bi se pomoću računala i dodatnih pomagala (uključujući CD, pametnu ploču i video projekciju) koristio za učenje i poučavanje. Samostalan razvoj većine e-sadržaja konačni je stadij u evoluciji sustava za edukaciju unutar jedne organizacije. Edukacijom iz e-učenja će nastavnici upotpuniti osnovne, ali i usvojiti naprednije IT vještine neophodne za rad u 21. stoljeću.

Kroz edukacije će nastavnici utvrditi osnovne koncepte učenja i poučavanja, upoznati se sa tehnologijama e-učenja, znati razlikovati dobre od loših e-sadržaja, steći osnovne vještine za pripremu materijala, pripremati e-sadržaj u danas najpopularnijim alatima te organizirati edukaciju primjenom metodologije e-učenja.

Također, kroz e-učenje učenici su stavljeni u središte obrazovnog procesa jer im se otvara mogućnost odabira nastavnog materijala prilagođenog njihovoj razini znanja i interesa. Omogućava im se rad od kuće te daje mogućnost diskusije i zajedničkog rada s drugim učenicima te što je još važnije nastavnicima. Time se i prilagođava pojedinim stilovima učenja pojedinog učenika što na kraju omogućava bolje usvajanje ishoda učenja. U konačnici učenici, ali i nastavnici usvajaju kompetencije rada s računalom i Internetom što je jedna od prijeko potrebnih kompetencija 21. stoljeća. Navedenom metodologijom i pristupom nastavnici će od učenika moći iskoristiti njihove individualne kvalitete, sposobnosti i preferencije te tako postići najbolje ishode učenja, ali i podići njihovu svijest o cjeloživotnom obrazovanju i nakon završenog formalnog obrazovanja.

Sadržajno će edukacija obuhvatiti sljedeće teme: E-učenje, E-learning mMoodle (Loomen) platforma (online-komunikacija i kooperacija, prezentacija, forum, wiki, chat, riječnik...).

Slijedom navedenog, odabrani pružatelj predmeta nabave imat će zadatak detaljno osmisliti program obrazovanja u formi od 3 (tri) modula edukativnih radionica svaki u trajanju od tri (3) dana (u ukupnom trajanju od 9 dana).

Odabrani pružatelj usluge će edukaciju održati 3 puta, odnosno za 3 grupe polaznika edukacije: Sveukupno će na edukacijama sudjelovati 41 osoba. Na pojedinoj radionici će sudjelovati 13/14 osoba.

Mjesto provedbe edukacija: Zadar, Slavonski Brod, Zagreb.

Okviran sadržaj edukacije mora se sastojati od tema u nastavku, dok se odabaranog pružatelja usluge očekuje da detaljno osmisli način i metode provedbe pojedinih modula:

|  |  |  |  |
| --- | --- | --- | --- |
| **Modul** | **Ime modula** | **Sadržaj** | **Trajanje** |
| 1 | Uvod u e-učenje | - Uvod u radionice  - Očekivanja  - Predstavljanje trenera i sudionika  - Uvod u elektroničko učenje  - Blended učenje  - Mediji  - netradicionalne i moderne metode poučavanja  - tehnologija korištena u elektroničkom učenju  - Kako prijeći s tradicionalnog načina poučavanja na e-učenje | 3 dana |
| 2 | Korištenje Carnetove platforme Loomen za e-učenje u nastavi | * Upotreba računala u učionici * Upotreba LDAP imenika i dodavanje računa * Upoznavanje sučelja i mogućnosti Loomen platforme * Pohrana dokumenata * Kreiranje i korištenje multimedijalnih sadržaja * Uključivanje polaznika i dodavanje dozvola * Mentoriranje preko mreže | 3 dana |
| 3 | Kreiranje user-friendly sadržaja za učenje  Video suradnja u edukaciji | * Kreiranje learning-patha * Kreiranje lekcija, kvizova, vježbi, ispita prema pedagoškim načelima * Sustavi za videokonferenciju * Video pozivi, korištenje perifernih uređaja (kamera, mikrofon, računalo) * Snimanje video edukativnog sadržaja | 3 dana |

***2. Pružanje usluga mentoriranja prilikom izrade e-materijala za učenje***

U ovoj aktivnosti nastavnici će samostalno izraditi nastavne materijale i materijale za e-učenje koji će se primijenjivati u nastavi. Nastavne materijale će nastavnici prilagoditi za rad u nastavi, dok se od odabranog pružatelja usluge očekuje pružanje usluge mentoriranja, tehničke podrške i pomoći prilikom njihovog postavljenja na Moodle (Loomen) platformu.

Elektroničke nastavne materijale koristiti će učenici i nastavnici u svojoj edukaciji za potrebe pilotiranja i nakon završetka projekta. Prilagođavanje nastavnih materijala za stavljanje na online platformu predstavlja nastavak edukacije iz područja e-učenja, odnosno 4. modul edukacije.

Okvirno pružanje usluge mentorstva i tehničke podrške nastavnicima moraju obuhvatiti radnje u nastavku, dok se od odabranog pružatelja usluge očekuje da detaljno osmisli način na koji će uslugu realizirati:

|  |  |  |  |
| --- | --- | --- | --- |
| **Modul** | **Ime modula** | **Sadržaj** | **Trajanje** |
| 4 | Dizajn i pokretanje probne verzije određenog strukovnog sadržaja na platformi uz mentorstvo preko mreže | * Izrada prijedloga za sadržaj strukovnih predmeta * Izrada dijela nastavnog sadržaja za odabrani predmet te prezentacija i komentari | * 18 dana |

Ostali specifični zahtjevi vezani uz pružanje ove stručne usluge su sljedeći:

* edukacije iz e-učenja: osnovni metodološki oblik rada u okviru svakog modula su edukativne/interaktivne radionice sa konkretnim ishodima učenja
* predviđeni broj sudionika edukacije iz e-učenja: 14 sudionika po radionici/modulu, a ukupno 41 sudionika kroz 3 radionice
* odabrani pružatelj usluga za potrebe osmišljavanje i provedbe edukacija iz e-učenja mora oformiti tim od 3 stručnjaka (+ 1 rezervni ukoliko se ukaže potreba) u slučaju da se radionice održavaju u isto vrijeme
* odabrani pružatelj usluga za potrebe pružanja usluge mentorstva i podrške nastavnicima mora osigurati 1 stručnjaka (+ 1 rezervni ukoliko se ukaže potreba) prilikom stavljanja materijala na platformu tijekom 18 dana
* predviđeni troškovi po modulima edukacije uključuju: troškove edukacije

Očekivani outputi ove stručne usluge su sljedeći:

* izrađen detaljan program rada edukativnih radionica e-učenja u ukupnom trajanju od 9 dana (3 modula\*3 dana)
* provedene 3 edukativne radionice e-učenja, svaka u trajanju od 9 dana
* 41 osoba sudjelovala u edukacijama, podijeljena 41 potvrda o sudjelovanju
* izrađen evaluacijski upitnik za svaki modul na temelju kojeg će sudionici provesti evaluaciju edukativnih radionica u okviru svakog od modula
* osmišljen način rada za pružanje usluge tehničke podrške i usluge mentorstva nastavnicima prilikom stavljanja materijala na online platformu
* pružena usluga tehničke podrške i mentorstva nastavnicima u trajanju od 18 dana